Pagal Bendrosios rinkos programos (BMP) kryptį, susijusią su maisto grandine, finansuojamos struktūrinės likvidavimo priemonės, taip pat neatidėliotinos kovos su gyvūnų ligų protrūkiais ir augalų kenkėjų antplūdžiais priemonės, kurioms įgyvendinti bendrai finansuojamos tinkamos finansuoti priemonių, kurių ėmėsi valstybės narės, išlaidos. Po kelių labai patogeniško paukščių gripo ir afrikinio kiaulių maro protrūkių valstybėse narėse Komisija turi kompensuoti valstybių narių 2019 ir 2020 m. patirtas išlaidas. Bendros išlaidos sudaro beveik 190 mln. EUR, iš jų maždaug pusė jau išmokėta kaip išankstinis finansavimas. Atsižvelgiant į poreikių, be kita ko, susijusių su naujausiais protrūkiais, mastą, 2022 m. neatidėliotinoms priemonėms skirtas 19 mln. EUR biudžetas iš esmės yra nepakankamas.

–sutelkti asignavimus laikotarpio pradžioje ir sustiprinti Sąjungos civilinės saugos mechanizmą (SCSM), kad Ukrainai būtų toliau teikiama pagalba natūra. Be to, siekiant 2023 m. padidinti Sąjungos pasirengimą gesinti gaisrus iš oro bus nuomojami sraigtasparniai ir kiti lengvieji lėktuvai, o siekiant sustiprinti nuolatinius oro transporto pajėgumus bus spartinami pirkimai. Šiuo tikslu Komisija siūlo panaudoti visą likusią 2b išlaidų pakategorės maržą (130,8 mln. EUR) ir kai kuriuos nepanaudotus Europos vaistų agentūros (EMA) ir Europos prokuratūros asignavimus (iš viso 7,8 mln. EUR);

Pagal Sąjungos civilinės saugos mechanizmą (SCSM) finansuojamos esminės civilinės saugos priemonės, įskaitant miškų gaisrų gesinimą. 2022 m. vasarą miškų gaisrai prasidėjo anksčiau nei ankstesniais metais ir buvo intensyvesni. Miškų gaisrų rizika išplito ir tose teritorijose, kuriose anksčiau gaisrų grėsmė nekildavo ir kuriose gaisruose žuvo ugniagesiai, taip pat iš esmės sunaikinta nuosavybė ir prarasta daug saugomų gamtinių teritorijų. Priklausomai nuo gamtinės aplinkos, miškų gaisrų charakteristikos ir mastas skiriasi. Siekiant veiksmingai užtikrinti gaisrų gesinimo pajėgumą, be didelių orlaivių, reikalinga lanksti įranga, pvz., lengvieji lėktuvai, sraigtasparniai ir antžeminiai įrenginiai, kad būtų galima prisitaikyti prie įvairių aplinkybių. Tai, kad šių specializuotų pajėgumų nepakanka, tebėra pagrindinis ES reagavimo į krizę trūkumas.

7. Europos viešasis administravimas

Didelė infliacija ir sparčiai kylančios energijos kainos daro didelį poveikį institucijų administracinėms išlaidoms, taip pat pensijoms ir Europos mokykloms. Komisija stengėsi apriboti savo administracines išlaidas, išlaikydama vis sudėtingesnę stabilią personalo politiką ir kuo labiau mažindama su darbo užmokesčiu nesusijusias, pvz., posėdžių ir komandiruočių, išlaidas.

Be to, kitos institucijos dėjo visas įmanomas pastangas, kad patenkintų papildomus poreikius perskirstydamos esamus išteklius ir atidėdamos neprivalomas investicijas. Vis dėlto būtina padidinti institucijų, išskyrus Tarybą, Europos Audito Rūmus ir Europos ombudsmeną (jų išlaidų nereikia didinti), administracines išlaidas.

Šis padidinimas visų pirma būtinas siekiant atsižvelgti į numatomą 2022 m. darbo užmokesčio atnaujinimą. Remiantis Tarnybos nuostatų 64 ir 65 straipsniais, Europos Sąjungos pareigūnų ir kitų tarnautojų darbo užmokestis kasmet atnaujinamas atsižvelgiant į Komisijos pateiktą ataskaitą, pagrįstą statistiniais duomenimis, kuriuos suderinęs su valstybių narių nacionalinėmis statistikos tarnybomis parengė Eurostatas ir kurie rodo padėtį valstybėse narėse liepos 1 d. Atnaujinimo apskaičiavimas grindžiamas ES pareigūnų ir valstybių narių nacionalinių valstybės tarnautojų realaus (neatsižvelgiant į infliaciją) darbo užmokesčio pokyčio panašumo principu. Jis rodo bendrą dviejų pagrindinių kintamųjų poveikį:

¾dešimt atrinktų valstybių narių, kuriose pagaminama daugiau nei 75 % Sąjungos BVP, centrinės valdžios institucijose dirbančių valstybės tarnautojų realiojo darbo užmokesčio metinį pokytį;

¾metinę infliaciją Briuselyje ir Liuksemburge, apskaičiuojamą pagal nacionalinius vartotojų kainų infliacijos koeficientus, kurie apskaičiuoti pagal Belgijos suderintą vartotojų kainų indeksą ir Liuksemburgo vartotojų kainų indeksą, atsižvelgiant į tose valstybėse narėse dirbančių ES darbuotojų pasiskirstymą.

2022 m. biudžete prognozuota darbo užmokesčio atnaujinimo norma, taikytina atgaline data nuo 2022 m. liepos 1 d., yra 2,5 % (6 mėn. poveikis). Šią normą pagal Tarnybos nuostatuose nustatytą metodą Komisijos tarnybos apskaičiavo 2021 m. lapkričio mėn., remdamosi numatomu perkamosios galios ir pragyvenimo išlaidų baziniu laikotarpiu (2021 07 01–2022 06 30) pokyčiu.

Vadovaujantis Tarnybos nuostatų XI priede išdėstytomis nuostatomis, Eurostato parengtas šio laikotarpio pranešimas bus paskelbtas spalio 31 d. ir jame bus nustatytas ES pareigūnų nominalaus grynojo darbo užmokesčio Briuselyje ir Liuksemburge patikslinimas nuo 2022 m. liepos mėn., kad su valstybių narių valstybės tarnautojais būtų išlaikytas panašus perkamosios galios pokytis. Nors Komisijos ataskaita Tarybai ir Europos Parlamentui bus priimta tik lapkričio mėn., tikslinga peržiūrėti padėtį jau dabar ir nedarant poveikio tai galutinei ataskaitai, nes tikimybė, kad darbo užmokestis bus padidintas, palyginti su nustatytu 2022 m. biudžete, yra labai didelė. Visų pirma paskelbta apskaičiuota oficiali infliacija Belgijoje ir Liuksemburge atitinkamu laikotarpiu yra gerokai didesnė, nei prognozuota iš pradžių (8,6 %). Kartu apskaičiuota, kad perkamoji galia dešimtyje atrinktų valstybių narių sumažės (−3,9 %). Be to, remiantis naujausiomis ekonominėmis projekcijomis, apskaičiuota, kad 2022 m. ES BVP pasieks iki krizės buvusį 2019 m. lygį, todėl pagal Tarnybos nuostatų XI priedo 11 straipsnį 2020 m. sustabdytas perkamosios galios atnaujinimas 2,5 % bus panaikintas. Dėl tarpinio 2,4 % darbo užmokesčio ir pensijų atnaujinimo per pirmuosius šešis 2022 m. mėnesius taip pat susidarė papildomų išlaidų, kurios nebuvo įtrauktos į 2022 m. biudžetą.

Peržiūrėtų prielaidų poveikis 2023 finansiniams metams bus atspindėtas 2023 m. biudžeto projekto Taisomajame rašte Nr. 1/2023.

Kadangi pranešimo pateikimo laikas yra aiškiai nurodytas Tarnybos nuostatų XI priede, t. y. spalio mėn. pabaigoje, būtų per vėlu oficialiai siūlyti taisomojo biudžeto projektą po to, kai tarifas jau nustatytas. Tačiau, laikantis patikimo finansų valdymo ir tikslaus biudžeto sudarymo principų, pasiūlymas padidinti biudžeto asignavimus, susijusius su darbo užmokesčiu ir pensijomis, yra pagrįstas.

Be pirmiau nurodytų elementų, dėl sparčiai didėjančių energijos kainų iki 2022 m. pabaigos atsiras nenumatytų papildomų išlaidų, todėl daugumai institucijų reikia didesnio biudžeto, kad jos galėtų įvykdyti visus susijusius sutartinius įsipareigojimus. Visų pirma EIVT papildoma našta atsiranda dėl didelės valiutų kursų svyravimų rizikos. Todėl jos biudžeto vykdymui didelę įtaką daro mažėjanti euro vertė ir dėl to atsirandantys papildomi nenumatyti poreikiai.

Apskritai siūloma 2022 m. 163 mln. EUR padidinti 7 išlaidų kategorijos (Europos viešasis administravimas) nediferencijuotąsias išlaidas, t. y. 11,7 mln. EUR – Komisijai, 78,2 mln. EUR – visų institucijų darbuotojams ir narių pensijoms, 8,9 mln. EUR – Europos mokykloms, ir 64,3 mln. EUR – visoms kitoms dalyvaujančioms institucijoms.

Bendras poveikis išlaidoms:

Sumos EUR 2022 m. biudžetas (įsk. TB Nr. 1–3/2022 ir TBP Nr. 4/2022) Taisomojo biudžeto Nr. 5/2022 projektas 2022 m. biudžetas (įsk. TB Nr. 1–3/2022 ir TBP Nr. 4–5/2022) Pensijos ir Europos mokyklos 2 332 178 613 87 067 538 2 419 246 151 Pensijos 2 124 614 000 78 214 000 2 202 828 000 Europos mokyklos 207 564 613 8 853 538 216 418 151 Institucijų administracinės išlaidos 8 287 945 712 75 971 088 8 363 916 800 Komisija 3 868 129 450 11 700 000 3 879 829 450 Kitos institucijos 4 419 816 262 64 271 088 4 484 087 350 Europos Parlamentas 2 112 164 198 48 747 088 2 160 911 286 Europos Vadovų Taryba ir Taryba 611 473 556 0 611 473 556 Europos Sąjungos Teisingumo Teismas 464 774 000 3 080 000 467 854 000 Audito Rūmai 162 141 175 0 162 141 175 Europos ekonomikos ir socialinių reikalų komitetas 150 871 643 1 580 000 152 451 643 Regionų komitetas 108 376 858 1 600 000 109 976 858 Europos ombudsmenas 12 097 411 0 12 097 411 Europos duomenų apsaugos priežiūros pareigūnas 20 202 000 64 000 20 266 000 Europos išorės veiksmų tarnyba 777 715 420 9 200 000 786 915 420 Iš viso 10 620 124 325 163 038 626 10 783 162 951

Išsamus poveikis pagal skirsnius:

I skirsnis. Europos Parlamentas

Sumos EUR Biudžeto eilutė Pavadinimas Įsipareigojimų asignavimai Mokėjimų asignavimai 1 0 2 Pereinamojo laikotarpio pašalpos 28 464 28 464 1 0 0 0 Atlyginimai 1 907 856 1 907 856 1 0 3 1 Invalidumo pensijos (IKIM) 4 560 4 560 1 0 3 2 Pensijos netekus maitintojo (IKIM) 46 656 46 656 1 2 0 0 Darbo užmokestis ir išmokos 17 015 352 17 015 352 1 2 0 2 Apmokami viršvalandžiai 2 400 2 400 1 2 2 0 Išmokos darbuotojams, atstatydintiems iš pareigų ar išleistiems atostogų vadovaujantis tarnybos interesais 65 280 65 280 1 4 0 0 Kiti darbuotojai — Generalinis sekretoriatas ir frakcijos 1 639 056 1 639 056 1 4 0 1 Kiti darbuotojai — Saugumas 959 832 959 832 1 4 0 2 Kiti tarnautojai — Generalinio sekretoriato vairuotojai 182 400 182 400 1 4 0 4 Stažuotės, deleguotieji nacionaliniai ekspertai, pareigūnų mainai ir mokomieji vizitai 240 288 240 288 1 4 0 5 Vertimo žodžiu išlaidos: išorės vertimo žodžiu paslaugos 1 153 080 1 153 080 2 0 2 4 Energijos suvartojimas 20 320 000 20 320 000 4 2 2 Parlamento narių padėjėjų išlaidos 5 181 864 5 181 864 Iš viso 48 747 088 48 747 088

III skirsnis. Europos Komisija